
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 269 

10 Απριλίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάκληση τη Π. 15236/1868/9.11.1971 κοινής από¬ 
φασης Πρωθυπουργού και Υπουργού Οικονομικών 
περί παραχώρησης της χρήσης τμήματος του ΒΚ 
1154 ακινήτου του Δημοσίου στη Ρόδο στο Εθνικό 


Στάδιο Ρόδου«Ο ΔΙΑΓΟΡΑΣ». 1 

Παραχώρηση άδειας για την ίδρυση λειτουργία και 
εκμετάλλευση καζίνο στην περιοχή της Θράκης. .. 2 
Μεταβίβαση δικαιώματος υπογραφής στον Ειδικό 
Γραμματέα του Υπ. Τουρισμού Κωνσταντίνο Τσιγα- 


Τροποποίηση Απόφασης συγκρότησης Γνωμοδοτικής 


Επιτροπής Ακτοπλοϊκών Συγκοινωνιών (Γ.Ε.Α.Σ.) 

για το χρονικό διάστημα έως 30.9.1995. 4 

Σύσταση θέσεων στο Δήμο Αιγάλεω. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 324597/2.3.1995 από¬ 
φαση Υπουργού Γεωργίας. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1069063/4 229/Α001 ΟΠΕ (1) 


Ανάκληση τη Π. 15236/1868/9.11.1971 κοινής απόφα¬ 
σης Πρωθυπουργού και Υπουργού Οικονομικών περί 
παραχώρησης της χρήσης τμήματος του ΒΚ 1154 ακι¬ 
νήτου του Δημοσίου στη Ρόδο στο Εθνικό Στάδιο Ρό¬ 
δου «Ο ΔΙΑΓΟΡΑΣ”. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 3 του Ν. 423/1976 «περί 
Γυμναστηρίων και ρυθμίσεως θεμάτων αφορώντων εις τον 
εξωσχολικόν αθλητισμόν». 

2. Τις διατάξεις των άρθρων 24 παρ. 3 και 27 του Ν. 
1558/85. 

3. Την Π. 15236/1868/9.11.1971 κοινή απόφαση 
Πρωθυπουργού και Υπουργού Οικονομικών, με την οποία 
παραχωρήθηκε, σύμφωνα με τις διατάξεις του άρθρου 3 
του Ν.Δ. 650/1970 «περί Γυμναστηρίων» τμήμα του ΒΚ 
1154 ακινήτου του Δημοσίου στη Ρόδο, δωρεάν και κατά 


χρήση στο Εθνικό Στάδιο Ρόδου «Ο ΔΙΑΓΟΡΑΣ», με απο¬ 
κλειστικό σκοπό την ανέγερση ΝεωσοΙκου στο εν λόγω 
ακίνητο και υπό του όρου της ακώλυτου αθλήσεως και της 
μαθητιώοης Νεολαίας στους Νεώσοικους που θα ανεγερ- 
θούν. 

4. Το γεγονός ότι ουδέποτε μέχρι σήμερα εκπληρώθηκε 
ο σκοπός αυτός, ούτε έγινε χρήση του ακινήτου αυτού από 
την Επιτροπή του Σταδίου, όπως αυτό προκύπτει από το 
υπ’ αριθ. ΔΚ 2159/11.11.92 έγγραφο του Νομάρχη Δω- 
δεκανήσου, ο οποίος και προτείνει την ανάκληση της Π. 
15236/1868/9.11.1971 απόφασης του Πρωθυπουργού 
και Υπουργού Οικονομικών. 

5 Την 1026431/268/0006 Α72.3.1994 (ΦΕΚ 154/Β7 
7.3.1994) απόφαση ανάθεσης αρμοδιοτήτων Υπουργού 
Οικονομικών στους Υφυπουργούς Οικονομικών. 

6. Την αριθμ. 54567/22.10.93 απόφαση του Πρωθυ¬ 
πουργού και του Υπουργού Πολιτισμού, για τη μεταβίβαση 
αρμοδιοτήτων, αποφασίζουμε: 

Ανακαλούμε την αριθ. Π. 15236/1868/9.11.1971 από¬ 
φαση του Πρωθυπουργού και Υπουργού Οικονομικών, με 
την οποία παραχωρήθηκε δωρεάν και κατά χρήση τμήμα 
του ΒΚ 1154 ακινήτου του Δημοσίου, εμβαδού 300 τ.μ. 
που βρίσκεται στη Ρόδο και επί των οδών Αυστραλίας και 
Καποδιστρίου, στο Εθνικό Στάδιο Ρόδου «Ο ΔΙΑΓΟΡΑΣ», 
λόγω μη εκπληρώσεως του σκοπού για τον οποίο παραχω¬ 
ρήθηκε το εν λόγω ακίνητο, δηλαδή αν και παρήλθε με¬ 
γάλο χρονικό διάστημα, το ακίνητο αυτό όχι μόνο δεν χρη¬ 
σιμοποιήθηκε για το σκοπό που παραχωρήθηκε, αλλά έχει 
εκμισθωθεί ή καταπατηθεί από τρίτους 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 1995 
οι υφυπουργοί 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΓΕΩΡΓΑΚΟΠΟΥΛΟΣ ΓΕΩΡΓΙΟΣ ΛΙΑΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 600 (2) 

Παραχώρηση άδειας για την ίδρυση λειτουργία και εκμε¬ 
τάλλευση καζίνο στην περιοχή της Θράκης. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

α) Το Ν. 1835/10.3.1989 (ΦΕΚ 76Α/1989) «Σύσταση 
Υπουργείου Τουρισμού και ρύθμιση θεμάτων δημόσιας 
διοίκησης». 

β) Το Π.Δ. 459/12.11.1993 {ΦΕΚ 139Α/1993) «Ανασύ¬ 
σταση του Υπουργείου Τουρισμού και καθορισμός των αρ¬ 
μοδιοτήτων του». 

γ) Το Ν. 2160/1993 (ΦΕΚ 118/1993) «Ρύθμιση για τον 
Τουρισμό και άλλες διατάξεις». 

δ) Το Ν. 2206/1994 (ΦΕΚ 62Α/1994) «Ίδρυση, Οργά¬ 
νωση, Λειτουργία, Έλεγχος Καζίνων και άλλες διατά¬ 
ξεις». 

ε) Το άρθρο 29α του Ν. 1558/85 που συμπληρώθηκε με 
το άρθρο 27 του Ν. 2081 /1992. 

στ) Την υπ' αριθμ. 1808/1994 (ΦΕΚ 8258/1994) από¬ 
φαση του Υπουργού Τουρισμού. 

ζ) Την υπ’ αριθμ. 1390/1994 (ΦΕΚ 637Β71994) Κοινή 
Υπουργική Απόφαση των Υπουργών Οικονομικών και Του¬ 
ρισμού «Περίσυστάσεως θέσεων Γραμματείας Καζίνων». 

η) Την υπ’ αριθμ. 1310/1.8.1994 απόφαση του Υπουρ¬ 
γού Τουρισμού για τη σύσταση της Επιτροπής που προ¬ 
βλέπει το άρθρο 8 και 9 του Ν. 2206/1994. 
θ) Το άρθρο 57 του Ν. 2224/1994 (ΦΕΚ 112Α/1994). 
ι)Τηναπό15.11.1994μεΑ.Π.4945 Επιστολή του Υφυ¬ 
πουργού Οικονομικών. 

ια) Την από 17 1.1995 προσφορά (Α.Π. 113). 
ιβ) Το από 8.3.1995 πρακτικό της Επιτροπής για τη διε¬ 
ξαγωγή του διαγωνισμού για την παραχώρηση αδειών Κα¬ 
ζίνο. 

ιγ) Την υπ’ αριθ. πρωτ. 432/13.3.1995 πρόσκληση του 
Υπουργού Τουρισμού. 

ιδ) Το από 17 3.1995 αποδεικτικό κατάθεσης της χρη¬ 
ματικής προσφοράς στην Τράπεζα Ελλάδος. 

ιε) Το από 20.3.1995 πρακτικό του Διοικητικού Συμβου¬ 
λίου της «ΚΟΙΝΟΠΡΑΞΙΑΣ ΚΑΖΙΝΟ ΚΑΙ ΞΕΝΙΑ ΘΡΑΚΗΣ» 
απ’ όπου πιστοποιείται η καταβολή του κεφαλαίου των 
δύο δισεκατομμυρίων δρχ. (2.0010.000.000). 

ιοτ) Το γεγονός ότι με την απόφαση αυτή δεν προκαλεί- 
ται δαπάνη εις βάρος του Κρατικού Προϋπολογισμού, 
αποφασίζει: 

Το Ελληνικό Δημόσιο (εφεξής «Δημόσιο») παραχωρεί 
δια τους παρόντος σύμφωνα με : 

α) Το Ν. 2206/19.4.1994 (ΦΕΚ 62Α/20.4.1994) 
«Ίδρυση, Οργάνωση, Λειτουργία, Έλεγχος Καζίνων και 
άλλες διατάξεις», 

β) Την Υ.Α. 1808/1994 (ΦΕΚ 825Β). 
γ) Την Α.Π. 113 προσφορά και την αποδοχή της απάτην 
Επιτροπή διαγωνισμού. 

δ) Τις διατάξεις της κειμένης Νομοθεσίας και τις κανο¬ 
νιστικές διατάξεις που αφορούν τη λειτουργία των Καζί¬ 
νων, στην Κοινοπραξία που συγκροτείται από τις Κοινο- 
πρακτούσες ανώνυμες εταιρείες με τις επωνυμίες «ΒΕΙ-- 
Ι.ΙΝΟΑ ΑΕ» που εδρεύει στην Γενισέα Ξάνθης, «ΞΕΝΟΔΟ¬ 
ΧΕΙΑ ΚΟΘΑΛΗ ΑΕ» που εδρεύει στην Κοινότητα θεολό¬ 
γου Θάσου και «ΝΕΚΤΑΡ ΑΕ» που εδρεύει στον Κορυ¬ 
δαλλό Αττικής σύμφωνα με το από 4.1.1995 συμφωνητικό 
Κοινοπραξίας και την. από 16.1.1995 σύμβαση διαχείρι¬ 


σης της ως άνω Κοινοπραξίας με την Οβείπο Μδςίο (Ευ- 
ΓΟρθ) θ.ν.. 

Άρθρο 1 

1.1. Την ίδρυση, οργάνωση, λειτουργία και έλεγχο του 
Καζίνο που αφορά η παρούσα Άδεια διέπουν οι βασικές 
αρχές του κεφ. Β άρθρο 8 παρ. 1 του Ν. 2160/1993. 

1.2. Ορισμοί 

Για τους σκοπούς της παρούσης Αδειας και εφ’ όσον 
δεν προβλόπεται άλλως στο παρόν οι όροι που ορίζονται σ’ 
αυτήν έχουν την έννοια που τους αποδίδεται στον Ν. 
2160/1993 κεφ. Β άρθρο 8 παρ. 2 εδ. α', β', γ', δ και τις 
σχετικές διατάξεις του Ν. 2206/1994. 

1.3. Πεδίο Εφαρμογής της Άδειας 

1.3.1.0 Κάτοχος της Αδειας δικαιούται με την παρούσα 
Άδεια να λειτουργήσει και εκμεταλλευθεί μία διεθνούς 
τύπου επιχείρηση Καζίνο. 

1.3.2. Απαγορεύεται στον Κάτοχο της Αδειας η μετα¬ 
φορά της Επιχείρησης Καζίνο εκτός της άνω θέσης για 
άλη τη διάρκεια του χρόνου παραχώρησης της άδειας. 

1.3.3. Η χορηγούμενη άδεια είναι: 

α) Οριστική, και δεν επιτρέπεται η χορήγηση προσωρι¬ 
νών αδειών ή οποιαδήποτε λειτουργία της επιχείρησης 
κατά παρέκκλιση από τους όρους που καθορίζονται σ’ αυ¬ 
τήν. 

β) Προσωπική, δηλαδή αφορά τη συγκεκριμένη Κοινο¬ 
πραξία και τις καινσπρακτσύσες ανώνυμες εταιρείες. 

γ) Ενιαία, δηλαδή δεν μπορεί να διασπασθεί και να 
ασκηθεί ξεχωριστά από κάθε κοινοπρακτούντα εταίρο. 

1.3.4. Το Δημόσιο αναλαμβάνει την υποχρέωση για χρο¬ 
νικό διάστημα δώδεκα (12) ετών από την έναρξη της λει¬ 
τουργίας της επιχείρησης να μη χορηγούνται άλλες άδειες 
λειτουργίας επιχειρήσεων Καζίνων, με εξαίρεση αυτές 
που προβλέπονται από τις διατάξεις της παρ. 1 του άρ¬ 
θρου 1 του Ν. 2206/1994. 

Άρθρο 2 

Εκτέλεση έργων - χρονοδιάγραμμα 

Α. Ο κάτοχος της Αδειας υποχρεούται με μέριμνα, ευ¬ 
θύνη και με δαπάνες του να προβεί στη δημιουργία πολυ¬ 
τελούς συγκροτήματος Καζίνο και ξενοδοχείου πολυτε¬ 
λείας διεθνών προδιαγραφών υπό τις παρακάτω προϋπο¬ 
θέσεις: 

Εκτέλεση έργων - Χρονοδιάγραμμα 

Στη θέση Λευκός Πύργος Ξάνθης, βορειοδυτικά της πό¬ 
λης της Ξάνθης σε απόσταση 2 χλμ. περίπου από την 
πόλη, σε έκταση 21.260 στρεμμάτων ιδιοκτησίας Αθανα¬ 
σίου και Σάββα" Χοτζηϊωάννου. Την παραπάνω έκταση 
έχουν παραχωρήσει με την από 10.1.1995 σύμβαση χρη¬ 
σιδανείου στην «ΚΟίΝΠΡΑΞΙΑ ΚΑΖΙΝΟ ΚΑΙ ΞΕΝΙΑ ΘΡΑ¬ 
ΚΗΣ», κατά πλήρες δικαίωμα κατοχής. 

Στο γήπεδο θα γίνουν οι ακόλουθες εγκαταστάσεις: 

1. Κατασκευή καζίνου συνολικής επιφάνειας 1630 πε- 
ρίποϋ τ.μ. (σε δύο ορόφους) εκ των οποίων: 

- Χώρος για τη διεξαγωγή των παιχνιδιών :800 τ.μ. 

- Βοηθητικού χώροι εξυπηρέτησης του καζίνο. 

(ταμεία, ΓθοβρΙίοπ, ανταλλακτήρια, νν.Ο. :430 τ.μ. 

-Εστιατόριο :200 τ.μ. 

- Γ ραφεία του Καζίνο:: 200 τ.μ. 

Μέσα στην αίθουσα τοποθετούνται τα ακόλουθα τρα¬ 
πέζια παιγνίων: 

- Αμερικάνικη ρουλέτα 6 

- Μπλάκ Τζακ 4 

- Ψαρριβεαν Στθδ 1 

- Μπάγκο Πού ντο (14 θέσεων} 1 

Σύνολο 12 Τραπέζια 

Επίσης μετά στην αίθουσα τοποθετούνται έως 320 μη¬ 
χανήματα παιγνίων με νομίσματα. 

2. Κατασκευή ξενοδοχείου (με προδιαγραφές, τάξης 
πολυτελείας), συνολικό εμβαδόν κτιριακών εγκαταστά¬ 
σεων 1806 τ.μ.) συνολικής δυναμικότητας 52 κλινών (20 
δωμάτια και 4 σουίτες), με προβλεπόμενες εγκαταστά¬ 
σεις (πλην των δωματίων): 

- Ρεφεπτιον και σαλόνι 115 τ.μ. 

- Εστιατόριο 70 τ.μ. 

- Κουζίνα, γραφεία 73 τ.μ. 

- Χώρος κινησοθεραπείας με θερμαινόμενη πισίνα 92 τ.μ. 

3. Αίθουσα πολλαπλών χρήσεων (συνδέεται με το κα¬ 
ζίνο), συνολικό εμβαδόν 430 τ.μ. 

Η αίθουσα μπορεί να καλύπτει προσφορά θεάματος 
είτε διοργάνωση μικρών συνεδρίων (μέχρι 350 άτομα). 

4. Δημιουργία χώρων στάθμευσης σε οικόπεδρο που 
βρίσκεται σε επαφή με το οικόπεδο όπου θα βρίσκονται οι 
εγκαταστάσεις το οποίο προστίθεται να μισθώσει ο Δήμος 
Ξάνθης οτην Κοινοπραξία (βλ. το από 2.1.1994 και με 
αριθμό πρωτ. 2 έγγραφο του Δήμου Ξάνθης), επιφάνειας 
3.000 τ.μ. χωρητικότητας κατ' ελάχιστον 120 αυτοκινή¬ 
των. 

5. Περιβάλλων χώρος: 

- θα γίνει κηποτεχνική διαμόρφωση με φύτευση δέν¬ 
δρων, θάμνων και φωτισμό αναδείξεως. 

- θα κατασκευασθεϊ υπαίθρια πισίνα διαστάσεων 18x8 
μέτρων και γήπεδο τέννις. 

6. Κατασκευή μαρίνας στην Αλεξανδρούπολη: Σύμ¬ 
φωνα με την προσφορά της Κοινοπραξίας η επένδυση θα 
πραγματοποιηθεί τον έβδομο χρόνο από την έναρξη της 
λειτουργίας του Καζίνο σύμφωνα με την υπάρχουσα προ¬ 
μελέτη του ΕΟΤ για τη μαρίνα στην Αλεξανδρούπολη. 

Όσον αφορά την κατασκευή των παραπάνω εγκατα¬ 
στάσεων της παρ. 2 ο κάτοχος της Αδειας υποχρεούται 
να: 

- Έχει πλήρη γνώση των συνθηκών που υφίστανται σή¬ 
μερα στην περιοχή που καλύπτει η Αδεια αυτή, από την 
άποψη γενικών διευκολύνσεων, εξυπηρετήσεων και έρ¬ 
γων υποδομής, κοινής ωφελείας και τις δυνατότητες που 
παρέχουν αυτά. 

- Προβεί σε επένδυση σύμφωνα με τους ισχύοντες πολε- 
οδομικούς κανόνες και ρυθμίσεις για το είδος των κτιρίων, 
τη χρήση και άλλα στοιχεία και τις τεχνικές προδιαγραφές 
του Ε.Ο.Τ. 

- Προβεί στη λήψη των απαραίτητων οικοδομικών και λοι¬ 
πών αδειών και εγκρίσεων (περιβαντολλογικών όρων 
κ.λπ.) με αποκλειστική ευθύνη του σύμφωνα με τους νό¬ 
μους, που εκάστοτε ισχύουν και δεδομένου όχι η χορή¬ 
γηση της παρούσας Άδειας δεν συνεπάγεται οποιαδή¬ 
ποτε δυνατότητα παρέκκλισης από τις ισχύουσες πολεο- 
δομικές διατάξεις. 

- Προβεί στην έγκριση των μελετών εφαρμογής των κτι- 
ριακών και λοιπών εγκαταστάσεων από τις αρμόδιες Υπη¬ 
ρεσίες του Υ.ΠΕ.ΧΩ.Δ.Ε. του Υπουργείου Τουρισμού και 
του Ε,Ο.Τ. για τον έλεγχα της συμμόρφωσής τους αφ’ 
ενός μεν προς τις ισχύουσες τεχνικές προδιαγραφές και 
τις κείμενες διατάξεις γενικώτερα αφ’ ετέρου δε προς Την 
(Α.Π. 113/17.1.1994) προσφορά του που έγινε δεκτή από 


την Επιτροπή διεξαγωγής του διαγωνισμού. 

Β. Χρονοδιάγραμμα εκτέλεσης έργου και έναρξης λει¬ 
τουργίας της επιχείρησης Καζίνο. 

1. Ο κάτοχος της Άδειας υποχρεούται να έχει ολοκλη¬ 
ρωθεί την κατασκευή και τον εξοπλισμό και να θέσει σε 
λειτουργία όλες τις εγκαταστάσεις της ιδρυθησομένης 
επιχείρησης Καζίνο και των συνοδευτικών αυτής εγκατα¬ 
στάσεων ως εξής: 

- Καζίνο: 1-12 μήνες από την χορήγηση της σχετικής οι¬ 
κοδομικής άδειας. 

- Ξενοδοχείο και αίθουσα πολλαπλών χρήσεων: 36-54 
μήνες από τη χορήγηση της σχετικής οικοδομικής αδείας. 

- Μαρίνα: 84-102 μήνες. 

Η ολοκλήρωση των εργασιών κατασκευής και η έναρξη 
της λειτουργίας των παραπάνω εγκαταστάσεων θα πιστο¬ 
ποιηθεί από την αρμόδια Επιτροπή Καζίνων με έκθεσή της 
προς τον Υπουργό Τουρισμού. 

Ο παραπάνω χρόνος εκτέλεσης των έργων μπορεί να 
παρατείνεται μέχρι το 1/4 αυτού. Μετά την λήξη της πα¬ 
ραπάνω παράτασης θα κινείται η διαδικασία ανάκλησης 
της άδειας για την μη έγκαιρη εκτέλεση του έργου και την 
κήρυξη του κατόχους της άδειας εκπτώτου. 

Άρθρο 3 

Οικονομικές Υποχρεώσεις Κατόχου Αδείας 

Γία την παραχώρηση της Αδειας για την Ιδρυση, λει¬ 
τουργία και εκμετάλλευση της επιχείρησης Καζίνο ο Κά¬ 
τοχος της Αδείας υποχρεούται και εγγυάται να εκπληρώ¬ 
σει στο ακέραιο όλες τις παρακάτω υποχρεώσεις του σύμ¬ 
φωνα με το Ν. 2206/1994, την Υ.Α. 1808/1994 και την 
υπ' αριθμ. 113/17.1.1995 προσφορά του. 

3.1. Οικονομικές υποχρεώσεις προ της παραχώρησής 
της Αδειας. 

3.1.1. Καταβολή μετοχικού κεφαλαίου. 

Για τη χορήγηση της Αδειας έχει καταβληθεί από τον 
Κάτοχο της Άδειας εξ ολοκλήρου μετοχικό κεφάλαιο δύο 
(δις) εκατομμυρίων (2.000.000.000) δραχμών βάσει του 
από 4.1.1995 ιδιωτικού συμφωνητικού συστάσεως Κοινο¬ 
πραξίας και του από 20.3.1995 Πρακτικό του Δ.Σ. της Κοι¬ 
νοπραξίας (Α. Π. 173/28.3.1995). 

3.1.2. Καταβολή Χρηματικής Προσφοράς. 

Για την παραχώρηση της παρούσης άδειας ο Κάτοχος 
της Άδειας κατέθεσε το ποσό των δρχ. 355.000.000 
όπως αποδεικνύεται με το από 17.3.1995 τριπλότυπο εί¬ 
σπραξης της Τράπεζας Ελλάδος. 

3.2. Οικονομικές υποχρεώσεις μετά την παραχώρηση 
της Αδειας. 

3.2.1. Επένδυση 

Εντός των προθεσμιών του χρονοδιαγράμματος του άρ¬ 
θρου 2Β ο κάτοχος της Αδείας υποχρεούται να πραγματο¬ 
ποιήσει επένδυση αναλυτικού, ενδεικτικού προϋπολογι¬ 
σμού ως κατωτέρω που θα καλύψει τις δαπάνες κατα¬ 
σκευής και εξοπλισμού της επένδυσης σύμφωνα με τις 
προδιαγραφές της προσφοράς του κατόχου της Αδείας. 
ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ ΕΡΓΟΥ 
Α. Φάση (1-12 μήνες) 

Καζίνο-εξασφάλιση οικοπέδου-κτιρίων 887 εκατομμύ¬ 
ρια δρχ. 

Κτίρια και μηχανήματα 1.871 εκατομμύρια δρχ. 

Β. Φάση (36-54 μήνες) 

Ξενοδοχείο πολυτελείας 700 εκατομμύρια δρχ. 

Αίθουσα πολλαπλών χρήσεων 230 εκατομμύρια δρχ 

Ανακαινήσεις - επεκτάσεις 2.700 εκατομμύρια δρχ. 

Γ Φάση (84-102 μήνες) 

Μαρίνα 3.000 εκατομμύρια δρχ. 

ΣΥΝΟΛΟ 9.408 εκατομμύρια δρχ. 

Έξοδα πρώτης εγκατάστασης: 106 εκατομμύρια δρχ. 

Κεφάλαιο Κίνησης/χρηματική εισφορά;640 εκατομμύ¬ 
ρια δρχ. 

ΓΕΝΙΚΟ ΣΥΝΟΛΟ: 10.154 εκατομμύρια δρχ. 

3.2.3. ΕΝΔΕΙΚΤΙΚΟΣ ΑΡΙΘΜΟΣ ΔΗΜΙΟΥΡΓΙΑΣ ΝΕΩΝ 
ΘΕΣΕΩΝ ΕΡΓΑΣΙΑΣ 

Ο κάτοχος της αδείας μεριμνά για τη δημιουργία 243 
νέων θέσεων εργασίας για τους κατοίκους της περιοχής, 
ανάπτυξη της επιχείρησης Καζίνο και των συνοδευτικών 
αυτού εγκαταστάσεων. 

- κατά το στάδιο κατασκευής 99 νέες θέσεις εργασίας. 

- για τη λειτουργία του Καζίνο και των συνοδευτικών ξενο¬ 
δοχειακών εγκαταστάσεων 143 νέες θέσεις εργασίας. 

3.2.4. Αμεσα Οικονομικά οφέλη για το Δημόσιο. 

α} Ειδικά ετήσιο τέλος υπέρ του Δημοσίου. 

Ο κάτοχος της Αδειας υποχρεούται να καταβάλει στο 
Δημόσιο ειδικό ετήσιο τέλος ποσού 100.000.000 δραχ¬ 
μών το οποίο θα αποδίδεται στον Ε.Ο.Τ. με την καταβολή 
σ” αυτόν μηνιαίως από την έναρξη λειτουργίας του Καζίνο 
και καθ’ όλη η διάρκεια της λειτουργίας των διατάξεων του 
Φ.Π.Α. αναλογικά εφαρμοζομένων για την είσπραξη του 
ποσού αυτού. 

β) Συμμετοχή του Δημοσίου στα μικτά κέρδη των παιχνι- 
διών. 

Ο κάτοχος της Αδείας υποχρεούται να καταβάλει στο 
Ελληνικό Δημόσιο για τη συμμετοχή του Δημοσίου στα μι¬ 
κτά κέρδη των παιχνιδιών ποσοστό 20% σύμφωνα με το Ν. 
2206/94 (άρθρ. 2 παρ. 8β) την Υ.Α. 1808/94 (άρθρο 

8.4.β) και την προσφορά του που έγινε αποδεκτή. 

Η συμμετοχή αυτή υπολογίζεται να καταβάλλεται μη¬ 
νιαία και εισπράττεται κατά τις διατάξεις για το Φόρο Προ¬ 
στιθέμενης Αξίας. 

γ) Τέλη και δικαιώματα υπέρ της Τοπικής Αυτοδιοίκη¬ 
σης 

Οι επιχειρήσεις Καζίνων εξομοιώνονται ως προς την κα¬ 
ταβολή τελών και δικαιωμάτων υπέρ της Τοπικής Αυτο¬ 
διοίκησης με τις επιχειρήσεις ξενοδοχείων πολυτελείας. 

δ) Λοιπά έσοδα υπέρ του Δημοσίου. 

Ο κάτοχος της Αδείας υπόκειται σε άλες τις υποχρεώ¬ 
σεις για φόρους, τέλη και δικαιώματα που προβλέπονται 
από τους νόμους και φορούν τη δραστηριότητα των ανω¬ 
νύμων εταιρειών στην Ελλάδα. 

- Τα μικτά κέρδη παιχνιδιών δεν υπόκεινται σε φόρο προ¬ 
στιθέμενης αξίας είτε τα μικτά κέρδη προέρχονται από 
5ΐοΤ πταοάίηβε είτε από άλλα παιχνίδια οτο Καζίνο. 

-Τα φιλοδωρήματα δεν αποτελούν μέρος των μικτών 
κερδών παιγνίων αλλά των μικτών κερδών της επιχείρη¬ 
σης. 

ε) Βεβαίωση κάθε φύσης εσόδων του Δημοσίου. 

Με κοινή απόφαση των Υπουργών Οικονομικών και 
Τουρισμού θα καθορισθοΰν άλα τα έγγραφα και μηχανικά 
μέσα για την βεβαίωση κάθε φύσης εσόδων του Δημοσίου 
επί πλέον εκείνων που προβλέπονται από τις γενικές δια¬ 
τάξεις. 

3.2.5. Παρεπόμενα οφέλη για την Εθνική Οικονομία. 

Ο Κάτοχος της Αδειας μεριμνά και εγγυάται σύμφωνα 
με την προσφορά του τα εξής: 

α) Τη δημιουργία των εγκαταστάσεων και έργων ειδικής 


τουριστικής υποδομής για την προσέλκυση στην Ελλάδα 
υψηλής στάθμης τουριστών, όπως περιγράφονται στο 
άρθρ. 2Α της παρούσας. 

β) Για τη δημιουργία νέων θέσεων εργασίας για τους κα¬ 
τοίκους της περιοχής ανάπτυξης του Καζίνο όπως περι- 
γράφονται ανωτέρω στο 3.2.3. 

Άρθρο 4 

Λειτουργία του Καζίνο - 
Εποπτεία - Πληροφορίες 

4.1. Λειτουργία του Καζίνο. 

4.1.1. Ο Κάτοχος της Άδειας υποχρεούται να λειτουρ¬ 
γεί την επιχείρηση Καζίνο όπως θα εγκρίνεται εκάστοτε 
από την αρμόδια Επιτροπή κατόπιν αιτήσεώς του προς Αυ¬ 
τήν, καθ' όλη τη διάρκεια του έτους και σε ωράριο που θα 
καθορίζεται από την επιχείρηση - μη υποκείμενη σε πε¬ 
ριορισμό ωραρίου με εξαίρεση των αναγκαίο χρόνο για τις 
επισκευές και συντηρήσεις τους, που θα προεγκρίνονται 
από την Επιτροπή Καζίνων μετά από αίτηση του Κατόχου 
της Άδειας προς Αυτήν και θα παρακολουθούνται από 
Αυτήν. 

4.1.2. Ο τρόπος λειτουργίας του Καζίνο θα είναι σύμ¬ 
φωνος με τις διαδικασίες που προβλέπονται στην προ¬ 
σφορά και ενεκρίθησαν από την Επιτροπή Καζίνων. 

Ο Κρατικός έλεγχος θα ασκείται κατά τρόπο που δεν θα 
επηρεάζει την λειτουργία του Καζίνο και χωρίς καμμία 
χρηματική επιβάρυνση για τον Κάτοχο της Αδειας. 

4.1.3. Ο Κάτοχος της Αδείας υποχρεούται να μεριμνά 
όπως η λειτουργία των παραπάνω και γενικά όλων των 
εγκαταστάσεων του όλου συγκροτήματος διατηρείται 
καθ' άλη τη διάρκεια της παραχώρησης της Αδείας εις 
υψηλό τουριστικό επίπεδο και να ασκεί την εκμετάλλευση 
αυτή υποδειγματικά ώστε να ανταποκρίνεται α) στις λει¬ 
τουργικές απαιτήσεις για να εξασφαλίζεται από κάθε 
άποψη η βιωσιμότητα της επιχείρησης και η εξυπηρέτηση 
των πελατών ημεδαπών και αλλοδαπών, β) στις περιβαλ¬ 
λοντικές απαιτήσεις ώστε να προκαλείται η ελάχιστη κοι¬ 
νωνική όχληση από την ανάπτυξη του Καζίνο στο άμεσο 
κοινωνικό και φυσικό περιβάλλον και γ) στις οικονομικές 
υποχρεώσεις προς τους παίκτες και το Δημόσιο. 

4.1.4. Κάθε παράβαση των παραπάνω θα συνεπάγεται 
για τον Κάοχο της Αδείας τις κυρώσεις της παρ. 5.1. 

4.1.5. Τα παιχνίδια που επιτρέπεται να παίζονται εντός 
του Καζίνο, ο τρόπος διεξαγωγής τους η ηλικία των ατό¬ 
μων που εισέρχονται σ’ αυτά, η διαδικασία εισόδου και το 
ωράριο λειτουργίας του Καζίνο καθορίζονται από τις διαδι¬ 
κασίες των παρ. 7, 8, 9, 10 και 21 του άρθρου 3 του Ν. 
2206/1994 «Λειτουργία των Καζίνων», τις οποίες υποχρε- 
ούται να τηρεί ο Κάτοχος της Αδείας. 

4.1.6. Ο Κάτοχος της Αδειας υποχρεούται να τηρεί τον 
κανονισμό διεξαγωγής εντός του Καζίνου που θα καθορι- 
σθεί με την Υπουργική Απόφαση σύμφωνα με το αρθρ. 3 
παρ. 8 του Ν. 2206/1994. Με την ίδια απόφαση θα ρυθμί¬ 
ζει η λήψη φιλοδωρημάτων από το προσωπικό. 

4.1.7. Οι προϋποθέσεις πρόσληψης και εργασίας των 
απασχολουμένων στο Καζίνο και κάθε αναγκαίος έλεγχος 
για την τήρηση της δημόσιας τάξης θα καθορισθούν σύμ¬ 
φωνα με τη διάταξη της παρ. 6 του άρθρου 3 του Ν. 2206/ 

1994 και της παρ. 3 του άρθρου 4 του Ν. 2206/1994. Οι 
κυρώσεις παραβίασης των σχετικών διατάξεων καθορίζο¬ 
νται από την παρ. 6 του άρθρου 4 του Ν. 2206/1994. 

4.2. Εποπτεία των Καζίνων 


♦ 

4.2.1. Η λειτουργία της Επιχείρησης Καζίνο υπόκειται 
στον έλεγχο του Κράτους, που θα ασκείται από την Επι¬ 
τροπή Εποπτεϊας της λειτουργίας των Καζίνων. 

4.2.2. Ο διοικητικός έλεγχος ασκείται από το Υπουρ¬ 
γείο Τουρισμού και περιλαμβάνει τα αναφερόμενα στην 
παρ. 4 του άρθρου 3 του Ν. 2206/1994. 

4.2.3. Η διαδικασία ελέγχου των μηχανημάτων, των 
προμηθευτών, των κατασκευαστών ή διανομέων των μέ¬ 
σων και υλικών διεξαγωγής των παιχνιδιών περιλαμβανο- 
μένων των μηχανημάτων με νομίσματα θα καθοριστεί με 
απόφαση του Υπουργού Τουρισμού κατόπιν εισηγήσεως 
της Επιτροπής. 

Τις άδειες καταλληλότητας χορηγεί η Επιτροπή κατόπιν 
ελέγχου των υποβαλλομένων αιτήσεων με απόφασή της 
που εγκρίνεται από τον Υπουργό Τουρισμού. 

4.2.4. Επιτρέπεται να καθορίζονται, συμπληρώνονται ή 
τροποποιούνται οι προδιαγραφές των μηχανημάτων τα 
επιτρεπόμενα παιχνίδια οι ασκούμενοι έλεγχοι και οι επι¬ 
θεωρήσεις των αρμοδίων οργάνων (αρθρ. 3 παρ. 11 Ν. 
2206/1994). 

Αρθρο 5 

Παραβάσεις και κυρώσεις - 

Ανάκληση της Αδειας - Απαγορεύσεις - Πληροφορίες 

5.1. Κυρώσεις παράβασης των όρων λειτουργίας 

Σε περίπτωση παράβασης των όρων λειτουργίας η Επι¬ 
τροπή Εποπτεϊας κατόπιν προηγούμενης ακρόασης του 
Κατόχου της Αδειας με αιτιολογημένη απόφασή της: 

α) Επιβάλλει πρόστιμο από δραχμών ενός εκατομμυρίου 
(1.000.000) μέχρι πεντακοσίων (500.000.000) για κάθε 
παράβαση και σε περίπτωση υποτροπής μέχρι το διπλάσιο 
των ποσών αυτών. 

β) Ανακαλεί προσωρινά μέχρι τρεις (3) μήνες ή οριστικά 
την Αδεια λειτουργίας της επιχείρησης. 

Οι αποφάσεις των παραπάνω περιπτώσεων (α) και (β) 
είναι αμέσως εκτελεστές και δεν υπόκεινται σε ανα¬ 
στολή. 

5.2. Ανάκληση της Αδειας Λειτουργίας 

Ο κάτοχος της αδείας κηρύσσεται έκπτωτος και ανακα¬ 
λείται οριστικά η άδεια λειτουργίας της Επιχείρησης Κα¬ 
ζίνο για τους παρακάτω, ενδεικτικούς λόγους: 

α) Για την κατά παρέκκλιση της Αδειας λειτουργίας της 
επιχείρησης Καζίνο. 

β) Γ ια την μη εμπρόθεσμη και προσήκουσα έναρξη και 
εκτέλεση των έργων που αναφέρονται και περιγράφονται 
στο άρθρο 2 της παρούσας καθώς επίσης ανατολή της 
προόδου εκτελέσεως των εργασιών αυτών από υπαιτιό¬ 
τητα του Κατόχου της Αδείας για σημαντικό χρονικό διά¬ 
στημα. 

γ) Γ ια την πέρα των δέκα (10) ημερών υπαίτια καθυστέ¬ 
ρηση περί την εμπρόθεσμη καταβολή των παραπάνω 
(αρθρ. 3) οικονομικών υποχρεώσεων (ποσοστών ή παγίων 
ποσών) υπέρ Ε.Ο.Τ., Δημοσίου κ,λπ. 

δ) Για την κατά σύστημα παρακώλυση του ελέγχου λει¬ 
τουργίας του Καζίνο υπό των αρμοδίων Κρατικών Αρχών 
και Οργάνων. 

ε) Για την αναιτιολόγητη μη άμεση καταβολή των κερ¬ 
δών στους παίκτες του Καζίνο. 

στ) Λόγω θέσεως του Κατόχου της Αδείας υπό καθε¬ 
στώς εκκαθαρίσεως της περιουσίας ίου ή υπό αναγκα¬ 
στική διαχείριση ή λόγω κηρύξεώς του σε κατάσταση πτω- 
χεύσεως ή λόγω παύσης των πληρωμών. 


ζ) Σε όλες τις παραπάνω περιπτώσεις και σε κάθε άλλη 
περίπτωση που προβλέπεται στην παρούσα ή έκπτωση 
ίου Κατόχου της Αδείας, η ανάκληση της Αδειας γίνεται 
με απόφαση του Υπουργού Τουρισμού μετά σύμφωνη 
γνώμη της Επιτροπής Εποπτεϊας των Καζίνο και κατόπιν 
προηγουμένης ακρόασης του κατόχου της Αδείας και επι¬ 
φέρει την αυτοδίκαιη ανάκληση όλων των επ' ονόματι του 
Κατόχου της Αδείας αδειών λετουργίας του Καζίνο. 

5.3. Απαγορεύσεις 

Απαγορεύεται στους υπαλλήλους του Κατόχου Αδείας 
Λειτουργίας του Καζίνου, στα μέλη του Διοικητικού Συμ¬ 
βουλίου, στον Διευθύνοντα Σύμβουλο ή μέτοχο των κατό¬ 
χων Αδειών Λειτουργίας Καζίνων να μετέχουν σε παιχνί¬ 
δια, στοιχήματα ή είσπραξη κερδών άμεσα ή έμμεσα δι’ 
άλλων προσώπων εντός του Καζίνου με το οποίο τελούν 
σε οπσιαδήποτε από τις παραπάνω σχέσεις. 

Στους παραβάτες των παραπάνω απαγορεύσεων επι¬ 
βάλλονται οι ποινές της παρ. 5 του άρθρου 4 του Ν. 2206/ 
1994. 

5.4. Πληροφορίες 

Για τη χορήγηση πληροφοριών που αφορούν οικονομι¬ 
κές και άλλες δραστηριότητες του Κατόχου της Αδε ιας και 
τις σχετικές κυρώσεις ισχύουν οι διατάξεις των παρ. 7 και 
8 του άρθρου 4 του Ν. 2206/1994. 

Άρθρο 6 
Γ ενικές διατάξεις 

6.1. Ίδρυση Ανώνυμης Εταιρείας - Υποκατάσταση του 
κατόχου της Άδειας. 

6.1.1. Για την ίδρυση Ανώνυμης Εταιρείας από τον κά¬ 
τοχο της αδείας σύμφωνα με την Ελληνική Νομοθεσία, 
απαιτείται άδεια, που χορηγεί με απόφασή της η Επιτροπή 
Εποπτεϊας Καζίνων και εγκρίνεται από τον Υπουργό Του¬ 
ρισμού σύμφωνα με το άρθρο 3 παρ. 16 και 17 του Ν. 
2206/1994. Η άδεια αυτή επιτρέπει την υποκατάσταση 
της Κοινοπραξίας από την ΑΕ σε όλα τα δικαιώματα και 
υποχρεώσεις, που απορρέουν από την παρούσα 

6 1.2. Προϋπόθεση για την έγκυρη ως άνω υποκατά¬ 
σταση είναι η υποβολή στην αρμόδια Επιτροπή Εποπτεϊας 
Καζίνων σχεδίου του Καταστατικού της προς ίδρυση Ανώ¬ 
νυμης Εταιρείας, στο οποίο πρέπει υποχρεωτικά να ανα- 
φέρονται τα πλήρη στοιχεία των μετόχων και των μετοχών 
τους. 

6.1.3. Η μη συμμετοχή στην ίδρυση της ως άνω ανώνυ¬ 
μης εταιρείας ενός ή περισσοτέρων μελών της κοινοπρα¬ 
ξίας λόγω αποχώρησης δεν απαιτεί άδεια της Επιτροπής 
Εποπτεϊας Καζίνων, συνεπάγεται την απώλεια για το απο¬ 
χωρούν μέλος οποιουδήποτε δικαιώματος αποκτά με την 
παρούσα και την ανάληψη του συνόλου των υποχρεώσεών 
του από τα λοιπά μέλη κατά τον λόγο της συμμετοχής τους 
στην κοινοπραξία ή την ως άνω ανώνυμη εταιρεία. 

6.2. Μεταβίβαση δικαιωμάτων και υποχρεώσεων. 

Στο καταστατικό κατόχου της άδεια ή της παραπάνω 
(6.1.) Ανώνυμης Εταιρείας πρέπει υποχρεωτικά να ηεριέ- 
χονται οι όροι που αφορούν την μεταβίβαση δικαιωμάτων 
και υποχρεώσεων της Επιχείρησης Καζίνο σύμφωνα με τις 
διατάξεις των παρ. 12 έως και 20 του άρθρου 3 του Ν. 
2206/1994. 

6.3. Κάθε διάταξη που θεσπίζει προνόμιο ή προνομιακή 
μεταχείριση υπέρ οποιουδήποτε φυσικού ή νομικού προ¬ 
σώπου σε σχέση με την ίδρυση και λειτουργία Καζίνου δεν 
ισχύει. Επίσης δεν έχουν ισχύ οι διατάξεις του Κεφαλαίου 

Β'του Ν. 2160/1993, πλην του άρθρου 8 παρ. 1 καιπαρ. 2 
εδάφ. α', β', γ’ κοι δ'. 

6.4. Οι στον Ν. 2206/1994 προβλεπόμενες να εκδσ- 
θούν Υπουργικές αποφάσεις κατ’ ουδένα τρόπο θα αυξά¬ 
νουν τις οικονομικές υποχρεώσεις του Κατόχου της 
Αδειας ή θα επιβαρύνουν γενικώς την θέση του δεδομέ¬ 
νου ότι όλες οι οικονομικές υποχρεώσεις του Κατόχου της 
Άδειας ορίζονται με την παρούσα άδεια. 

6.5. Σε περίπτωση, κατά την οποία η επένδυση, πουπε- 
ριγράφεται στην παρούσα ή μέρος αυτής υπαχθεί στις δια¬ 
τάξεις του Ν.Δ. 2687/1953, τότε όλοι οι όροι της παρού¬ 
σας μπορούν να περιληφθούν στην εγκριτική πράξη του 
άρθρου 3 παρ. 2 και 3 του Ν.Δ. 2687/1953. 

Άρθρο 7 

Επίλυση διαφορών 

Με εξαίρεση τις περιπτώσεις για τις οποίες προβλέπε- 
ται στην Άδεια αυτή άλλος τρόπος ρύθμισης, κάθε δια¬ 
φορά, διένεξη ή διαφωνία του Δημοσίου ή του Ε.Ο.τ. και 
του Κατόχου της Άδειας από την εφαρμογή της Άδειας 
αυτής, που αφορά την ερμηνεία ή την εκτέλεση των όδων 
της την έκταση των δικαιωμάτων και υποχρεώσεων του 
Δημοσίου και του Κατόχου της Αδειας και γενικά οποιοδή- 
ποτε ζήτημα που θα προκύψει από την Άδεια αυτή λύεται 
από τα Ελληνικά Δικαστήρια, που εφαρμόζουν την ελλη¬ 
νική νομοθεσία συμπεριλαμβανομένου και του Νόμου 
2206/1994 «Ίδρυση, Οργάνωση, Λειτουργία, έλεγχος 
Καζίνων και άλλες διατάξεις» χωρίς να λαμβάνονται 
υπόψη οι διατάξεις του Ιδιωτικού Διεθνούς Δικαίου. 

Ο κάτοχος της αδεϊας δια της παρούσης συναινεί στην 
υπαγωγή του στην δικαιοδοσία και δωσιδικία των Ελληνι¬ 
κών Δικαστηρίων στην Αθήνα και δια της παρούσας παραι- 
τείται κάθε δικαιώματος αμφισβητήσεως της δικαιοδο¬ 
σίας και δωσιδικίας αυτής με την προβολή λόγω ελλεί¬ 
ψεων αρμοδιότητας ή άλλων λόγων. 

Άρθρο 8 

Δικαιώματα του Δημοσίου 

Η εκ μέρους του Δημοσίου ή του Ε.Ο.Τ. ή των οργάνων 
τους τυχόν ανοχή παράβασης ή καταστρατήγησης κά¬ 
ποιου όρου της Άδειας αυτής σε καμμία περίπτωση δύνα- 
ται να θεωρηθεί σαν έγκριση ή παραίτηση από δικαιώμα¬ 
τος του Δημοσίου ή του Ε.Ο.Τ. 

Άρθρο 9 

Παραίτηση από Δικαίωμα προς ακύρωση της Αδειας 

Ο Κάτοχος της Αδειας αναγνωρίζει την παρούσα Άδεια 
έγκυρη και ισχυρά και παραιτείται του δικαιώματος του ν’ 
αμφισβητήσει αυτή για οποιοδήποτε λόγο ακόμα και για 
τις περιπτώσεις των άρθρων 178, 179, 281 και 388 του 
Α.Κ. 

Άρθρο 10 
Γενικοί όροι 

10.1. Αλληλογραφία 

Οποιαδήποτε επίσημη αλληλογραφία μεταξύ του Δημο¬ 
σίου και του Κατόχου της Αδειας θ' αποστέλλεται στις πα¬ 
ρακάτω Διευθύνσεις. 

Εάν απευθύνεται προς την Επιτροπή Εποπτείας: 


ΥΠΟΥΡΓΕΙΟ ΤΟΥΡΙΣΜΟΥ 

ΕΠΙΤΡΟΠΗ ΕΠΟΠΤΕΙΑΣ ΚΑΖΙΝΟΝ 

ΟΔΟΣ ΑΜΕΡΙΚΗΣ 2 

5ος ΟΡΟΦΟΣ - ΓΡΑΦΕΙΑ 517-518 

105 64 ΑΘΗΝΑ - ΕΛΛΑΔΑ 

ΤΗΛ. 3221239 ΡΑΧ 3232605 

εάν απευθύνεται προς τον Κάτοχο της Αδειας 

ΚΟΙΝΟΠΡΑΞΙΑ ΚΑΖΙΝΟ & ΞΕΝΙΑ ΘΡΑΚΗΣ 

ΔΑΦΝΗΣ 5 - ΚΟΡΥΔΑΛΛΟΣ 

ή σε άλλη διεύθυνση που νομίμως θα γνωστοποιηθεί 
στο Υπουργείο Τουρισμού και τον Κάτοχο της Αδειας. 
10.2. Γλώσσα 

Το ελληνικό κείμενο της παρούσας Αδειας υπερισχύει 
οποιοσδήποτε μεταφράσεως. 

Άρθρο 11 

Η ημερομηνία ενάρξεως ισχύος της παρούσης Αποφά- 
σεως 

Η ισχύς της παρούσης αποφάσεως αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 3 Απριλίου 1995 

Ο ΥΠΟΥΡΓΟΣ 

ΔΙΟΝΥΣΙΟΣ ΛΙΒΑΝΟΣ 

-♦- 

Αριθ. 626 (3) 

Μεταβίβαση δικαιώματος υπογραφής στον Ειδικό Γραμ¬ 
ματέα του Υπ. Τουρισμού Κωνσταντίνο Τσιγαρίδα. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

2. Τις διατάξεις του Ν. 1835/1989 (ΦΕΚ 76/Α') περί συ- 
στάσεως του Υπουργείου Τουρισμού. 

3. Τις διατάξεις του Π.Δ. 459/1993 (ΦΕΚ 193/Α') περί 
επανασύστασης του Υπουργείου Τουρισμού και καθορι¬ 
σμού των αρμοδιοτήτων του. 

4. Τις διατάξεις του Ν. 2160/1993 (ΦΕΚ 118/93) «Ρυθ¬ 
μίσεις για τον Τουρισμό και άλλες διατάξεις» όπως τροπο¬ 
ποιήθηκε με το άρθρο 5 παρ. 3 του Ν. 2206/1994 (ΦΕΚ 
62/Α ) περί ίδρυσης, οργάνωσης κ.λπ. καζίνων και λοιπές 
διατάξεις. 

5. Την Α.Π. 996/13.6.1994 απόφαση Υπουργού Τουρι¬ 
σμού περί σύστασης διοικητικού τομέα και θέσης ειδικού 
Γραμματέα στο Υπουργείο Τουρισμού. 

6. Την Α.Π. 532/21.6.1994 Απόφαση περί διορισμού 
του Κωνσταντίνου Τσιγαρίδα ως ειδικού Γραμματέα στο 
Υπουργείο Τουρισμού (ΦΕΚ 75/Ρ). 

7. Την ανάγκη ταχύτερης και αποτελεσματικότερης λει¬ 
τουργίας των διαδικασιών που αφορούν την δημιουργία 
και λειτουργία τουριστικών λιμένων και των εν γένει θεμά¬ 
των που αφορούν τον τομέα του θαλάσσιου Τουρισμού. 

8. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (που προστέθηκε 
με το άρθρο 27 του Ν. 2081/1992 και το γεγονός ότι από 
τις διατάξεις της παρούσας δεν προκαλούνται δαπάνες σε 
βάρος του κρατικού προϋπολογισμού, αποφασίζουμε: 

1. Μεταβιβάζουμε στον ειδικό Γ ραμματέα του Υπ. Του- 

ρισμού Κων/νο Τσιγαρίδα το δικαίωμα υπογραφής «με 
εντολή Υπουργού». 

Των Αποφάσεων και εν γένει εγγράφων που εκδίδονται 
στο πλαίσιο του έργου της Επιτροπής του άρθρου 30 του 
Ν. 2160/1993 και της Γραμματείας Στήριξης Τουριστικών 
Λιμένων του άρθρου 37 του ίδιου Νόμου. 

Των Αποφάσεων που αφορούν μετακινήσεις του προ¬ 
σωπικού της Γραμματείας Στήριξης Τουριστικών Λιμένων 
και των μελών της Επιτροπής του άρθρου 30 του Ν. 2160/ 
1994. 

2. Η παρούσα να δημοσιευθεϊ στην Εφημερίδα της Κυ¬ 
βερνήσεως. 

Αθήνα, 6 Απριλίου 1995 

ο ΥΠΟΥΡΓΟΣ 

ΔΙΟΝΥΙΗΣ ΛΙΒΑΝΟΣ 
-♦- 

Αριθ. 1316.2/01/95 (4) 

Τροποποίηση Απόφασης συγκρότησης Γνωμοδοτικής 

Επιτροπής Ακτοπλοϊκών Συγκοινωνιών (Γ.Ε Α.Σ.) για το 

χρονικό διάστημα έως 30.9.1995. 

0 ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 171 παρ. 4 του Ν.Δ. 187/1973 «Περί 
ΚΔΝΔ». 

β) Το άρθρο 35 και 39 του Π.Δ. 259/1988 «Περί Οργανι¬ 
σμού ΥΕΝ». 

γ) Την αριθ. 1316.2/5/94/27.9.1994 Απόφαση ΥΕΝ/ 
ΔΘΣ Ιο περί συγκροτήσεως Γ.Ε.Α.Σ. για το χρονικό διά¬ 
στημα από 1.10.1994 έως 30.9.1995, αποφασίζουμε: 

1. Τροποποιούμε την παρ. 4 ανωτέρω (γ) σχετικής Απο- 
φάσεως ως εξής: 

«4. Γραμματέας της Επιτροπής ορίζεται ο Ανθ/ρχος 
Λ.Σ. Μανωλούδης Γεώργιος με αναπληρωτή τον Υποπ/ 
ρχοΛ.Σ. Γεωργέλο Νικόλαο». 

2. Κατά τα λοιπά ισχύει η ανωτέρω (γ) σχετική. 

3. Η απόφαση αυτή να κοινοποιηθεί και να δημοσιευθεϊ 
στην Εφημερίδα της Κυβερνήσεως, 

Πειραιάς, 5 Απριλίου 1995 

Ο ΥΠΟΥΡΓΟΙ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. 6167 (5) 

Σύσταση θέσεων στο Δήμο Αιγάλεω. 

Ο ΠΕΡΙΦΕΡΕΙΑΚΟΣ Δ/ΝΤΗΣΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις της παρ. 8 του άρθρου 10 και 11 του Ν. 


2266/94 «Έλεγχος Δημοσίου Τομέα - Μετατάξεις - Κα¬ 
τάταξη προσωπικού με σχέση εργασίας ιδιωτικού δικαίου. 
Αλλες ρυθμίσεις». 

2. Τις διατάξεις του Ν. 1188/1981 «περί κύρωσης του 
Κώδικα καταστάσεως προσωπικού ΟΤΑ σε συνδυασμό με 
τις όμοιες των Π.Δ/των 37Α/Θ7 και 22/90. 

3. Την 586/1994 απόφαση του Δημοτικού Συμβουλίου 
Αιγάλεω με την οποία διαπιστώθηκε ότι οι εργαζόμενοι 
που θα καταταγούν στις ουνιστώμενες θέσεις καλύπτουν 
πάγιες και διαρκείς ανάγκες του Δήμου Αιγάλεω. 

4. Τις 374/95 και 377/95 αποφάσεις του Δημάρχου Αι¬ 
γάλεω για την σύσταση δώδεκα (12) προσωποπαγών θέ¬ 
σεων για την κατάταξη ισάριθμων υπαλλήλων που συγκε¬ 
ντρώνουν τις προϋποθέσεις του νόμου, αποφασίζουμε: 

Νόμιμες είναι οι υπ' αριθ. 374/95 και 377/95 αποφά¬ 
σεις του Δημάρχου Αιγάλεω, με τις οποίες συνιστώνται 
προσωρινές προσωποπαγείς θέοεις με σχέση εργασίας 
ιδιωτικού δικαίου αορίστου χρόνου, για την κατάταξη ισά¬ 
ριθμων υπαλλήλων που συγκεντρώνουν τις προϋποθέσεις 
του ανωτέρω νόμου, των εξής ειδικοτήτων: 

α. Μία (1) θέση Διοικ/κού Υπαλλήλου Δευτεροβάθμιας 
Εκπ/σης. 

β. Μία (1) θέση Χειριστή Μηχ/κού σαρώθρου. 
γ. Τρεις (3) θέσεις εργατών Γ εν. καθηκόντων, 
δ. Τέσσερις (4) θέσεις εργατών κήπων, 
ε. Τρεις (3) θέσεις καθαριστριών. 

Όλες οι ανωτέρω θέσεις όταν κενωθούν με οποιονδή- 
ποτε τρόπο καταργούνται. 

Από τις διατάξεις των αποφάσεων αυτών θα προκληθεί 
δαπάνη σε βάρος του προϋπολογισμού του Δήμου Αιγά¬ 
λεω. ύψους 30.700.000 δρχ. περίπου για το τρέχον οικο¬ 
νομικό έτος και 35.200.000 δρχ. για καθένα από τα επό¬ 
μενα οικονομικά έτη. 

Για τη δαπάνη αυτή έχουν εγγράφει πιστώσεις στον 
προϋπολογισμό του Δήμου στους ΚΑ 05/112.1 ποσό 
210.500.000 δρχ. και στον ΚΑ 15/112.1 ποσό 
351.000.000 δρχ. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αιγάλεω, 4 Απριλίου 1995 

Ο Περιφερειακός Διευθυντής 
ΕΥΤΥΧΙΟΣ ΚΟΝΤΟΜΑΡΗΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 324597/2.3.1995 (ΦΕΚ 203/τ. Β722.3.1995) 
«Συμπληρωματική απόφαση επαναπρόσληψης κ.λπ. η πα¬ 
ράγραφος 2 γίνεται παρ. 12. 

(Από το Υπουργείο Γεωργίας) 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 

ΤΕίΕΧ 

22.3211 ΥΡΕΤ ΟΗ 

λειτουργούν καθημερινό από 8.00' έως 13.00" 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48,320 


Τ!*ιές_κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω π τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


ΕΤΗΣΙΕΣ ΣΥΝΔΡΟΜΕΣ 

μόσιο Ταμείο 2531 ! Κωδικός αριθ. κατάθεσης στο Δημόσιο Ταμείο 3512 


Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α" 

Δρχ. 

20.000 

Δρχ, 

1.000 

β) » » 

» 

Β" 

» 

40.000 

» 

2.000 

γ) » » 

» 

Γ 

» 

10.000 

» 

500 

δ) # » 

» 

Δ' 

» 

40.000 

» 

2.000 

ε} » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 


10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

! » 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

)> 

Α.Ε. & Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















